VR (jernbaneselskap, Finland)

VR-Group Ab (finsk: VR-Yhtymä Oy) er det statlige jernbaneselskapet i Finland. VR stod tidligere for det finske navnet på Statsjernbanene (Valtionrautatiet), og VR-Group ble opprettet i 1995 ved at jernbanetrafikken ble omgjort til et selskap. VR-Group har av det finske kommunikasjonsministeriet fått monopol på persontrafikken på jernbanen frem til slutten av år 2024.

Før 2003 stod VR-Group for all jernbanetrafikk i Finland. Internasjonal godstrafikk ble åpnet for konkurranse i 2003 og godstrafikk innenfor landets grenser ble åpnet for konkurranse 2007.  Finland har bredspor (1524 mm), som opprinnelig ble valgt for å passe med spor i Russland (Finland var en del av Russland når de første jernbanene ble bygget). At de har annen sporbredde enn mesteparten av Europa gjør i dag at markedstilgang for utenlandske togoperatører med normal sporsmateriel er vanskelig.

VR-konsernet består av VR-Group Ab (konsernmorselskap og jernbanetrafikken), VR Track Oy (banearbeidsentreprenør), Avecra Oy (restaurantaktivitet), Oy Pohjolan Liikenne Ab (busstrafikk) og Transpoint Internasjonale (FI) Oy (lastebiltrafikk).

Trafikk

Nærtrafik 
Nærtogtrafikken i Finland inkluderer fire linjer: Helsingfors - Karis (kystbanen), Helsingfors - Lufthamna - Helsingfors (Ring banen), Helsingfors - Riihimäki og dessuten Helsingfors - Lahtis. Kystbanen mellom Helsingfors og Kyrkslett var den første banen i Finland som ble elektrifisert. Sporet  mellom Kyrkjeslett og Karis er i sterkt behov av fornying og flere spor. Samtidig blir det planlagt en ny bane Helsingfors - Esbo - Salo.

Fjerntrafikk 
VR kjører all fjerntrafikk med passasjertog i Finland utom de til Russland, som blir kjørt av et eget selskap, Karelian Trains, i sameie med den russiske statsjernbanen. VR nordligste trafikk er til Kolari nær Pajala.

Referanser

Eksterne lenker 
 VR-koncernen (svensk)
 VR Persontrafik (svensk)
 VR Transpoint  (svensk)
 VR Track (svensk)
 VR Bannätet  (svensk)
 VR Cargos vognpark (på engelsk)

Jernbaneselskaper
Finske transportselskaper
Statlige selskaper
Kollektivtransport i Finland
Selskaper etablert i 1885
Jernbane i Finland
1995 i Europa